 Cabdiqaadir Jirde waxa uu xusay dhibaatooyin uu sheegay in la gaadhsiiyay dekeda iyo guud ahaan Berbera,waxaanu balan qaaday inay ka xisbi ahaan wax badan ka qaban doonaan dhibaatooyinka Berbara, waxaanu arimahan ka sheegay xaflad masuuliyiin lagu soo dhawaynaayay oo xisbiga Waddani ku qabtay isla Berbera, waxaana hadaladiisa ka mid ahaaBerberi waxay yeelan lahayd mustaqbal wanaagsan haddaan xukuumadan Kulmiye kala didin, dhaqaalihii adduunku bari ayuu u baxay,labada quwadood ee dhaqaalaha dunid qabsan doonaa waa China iyo Hindiya marin biyoodka ay Berberii marto waxa uu noqonayaa ka adduunka ugu qaalisan ee ugu badeecada badan ee ugu ganacsiga badan, laakiin maxaa ka horeeya inaan weelkeedii sii yeelano, weelkeena waa la dalooliyay oo Kulmiye ayaa dalooliyay, qaabkii dekeda loo wareejiyay waad ogaydeen si qaab daran oo foolxun oo wax faaido ah oo ay leedahay ilaa maanta aanay jirin, waad ogtihiin oo saldhig militari ayaa la keenay golaha waanu kaga doodnay, waa naloo joonin waayay lacagtii qaranka ayaa la isticmaalay oo laaluush ayaa gacantii lagu iibsaday balan waxaanu qaadaynaa abaalkaas ay Berberi Somaliland oo dhan ku leedahay in loo abaal gudo oo karaamadeedii la soo celiyo oo ay mustaqbalka noqoto caasimada dhaqaalaha ee Somaliland iyo geeska Afrikaba. 